|  |  |  |
| --- | --- | --- |
| **ΓΕΝΙΚΗ ΔΙΕΥΘΥΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ****ΔΙΕΥΘΥΝΣΗ ΔΙΟΙΚΗΣΗΣ****ΤΜΗΜΑ ΠΡΟΣΩΠΙΚΟΥ**Ταχ. Διεύθυνση : Ναυπλίου 57 Ταχ. Κώδικας : 22132 ΤρίποληΠληροφορίες : Κων. ΚασίμουΤηλέφωνο : 2713 610 104Email : kasimou@arcadia.gr |  |   Τρίπολη, 26 Αυγούστου 2024   |

**ΑΝΑΚΟΙΝΩΣΗ**

 **ΕΚΔΟΣΗ ΑΝΑΚΟΙΝΩΣΗΣ υπ΄αριθμ. ΣΟΧ 2/2024**

 **για την πρόσληψη προσωπικού με σύναψη**

**ΣΥΜΒΑΣΗΣ ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ**

 **ΠΕΡΙΦΕΡΕΙΑΚΗ ΕΝΟΤΗΤΑ ΑΡΚΑΔΙΑΣ**

Γνωστοποιείται ότι εκδόθηκε η υπ΄ αριθμ. ΣΟΧ 2/2024 (αριθμ.πρωτ.: 157422/24.05.2024 και ΑΔΑ: Ψ6ΩΒ7Λ1-Θ1Δ) Ανακοίνωση Περιφέρειας Πελοποννήσου/Π.Ε. Αρκαδίας για την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά ενός (1) ατόμου για την κάλυψη αναγκών στο **Πρόγραμμα Επιτήρησης Ελέγχου και Εξάλειψης της σπογγώδους Εγκεφαλοπάθειας των Βοοειδών και των Αιγοπροβάτων της Διεύθυνσης Αγροτικής Οικονομίας & Κτηνιατρικής της Περιφερειακής Ενότητας Αρκαδίας** που εδρεύει στην Τρίπολη της Π.Ε. Αρκαδίας. Ανάρτηση της ανακοίνωσης μαζί με το «Παράρτημα ανακοινώσεων Συμβάσεων εργασίας Ορισμένου Χρόνου (ΣΟΧ)» με σήμανση έκδοσης «10-06-2021», το Ειδικό Παράρτημα: (Α1) Απόδειξης Γνώσης Πληροφορικής ή Χειρισμού Η/Υ με σήμανση έκδοσης «03-01-2024» και την προθεσμία υποβολής των αιτήσεων, θα αναρτηθούν στο κατάστημα της υπηρεσίας μας και στο διαδικτυακό τόπο της Περιφέρειας της Πελοποννήσου ([www.ppel.gov.gr](http://www.ppel.gov.gr)) καθώς και στο χώρο ανακοινώσεων του δημοτικού καταστήματος του Δήμου Τρίπολης. Επιπλέον, έχει αναρτηθεί και στο πρόγραμμα «Διαύγεια».

**Η προθεσμία υποβολής των αιτήσεων συμμετοχής ξεκινάει την Πέμπτη 29.08.2024 και λήγει την Δευτέρα 09.09.2024.**

Οι ενδιαφερόμενοι καλούνται να συμπληρώσουν την αίτηση με κωδικό ΕΝΤΥΠΟ ΑΣΕΠ ΣΟΧ 1ΠΕ/ΤΕ και να την υποβάλουν μαζί με τα απαιτούμενα δικαιολογητικά, είτε αυτοπροσώπως, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, είτε ταχυδρομικά με συστημένη επιστολή, στα γραφεία της υπηρεσίας μας στην ακόλουθη διεύθυνση:

 Περιφέρεια Πελοποννήσου, Ναυπλίου 57, Τ.Κ. 22132, Τρίπολη, απευθύνοντάς την στην Διεύθυνση Διοίκησης - Τμήμα Προσωπικού, υπόψη κας Αικατερίνης Αγγελοπούλου (τηλ. επικοινωνίας: 2713 610105).Το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

Οι υποψήφιοι μπορούν να αναζητήσουν τα έντυπα των αιτήσεων: α) στο διαδικτυακό τόπο της Περιφέρειας Πελοποννήσου (www.ppel.gov.gr), β) στο δικτυακό τόπο του ΑΣΕΠ (www.asep.gr) και συγκεκριμένα ακολουθώντας την διαδρομή: Ενημερωτική Πύλη  Πολίτες  Έντυπα – Διαδικασίες  Διαγωνισμών Φορέων-Ορισμένου Χρόνου (ΣΟΧ)  Έντυπα, γ) στα κατά τόπους Κέντρα Εξυπηρέτησης Πολιτών (ΚΕΠ).

 **ΑΠΟ ΤΗ ΔΙΕΥΘΥΝΣΗ ΔΙΟΙΚΗΣΗΣ**